గజ్వేల్ సైదయ్య

గజ్వేల్ సైదయ్య తెలంగాణ రాష్ట్రానికి చెందిన రాజకీయ నాయకుడు. ఆయన గజ్వేల్ నియోజకవర్గం నుండి వరుసగా నాలుగుసార్లు ఎమ్మెల్యేగా గెలిచాడు.

రాజకీయ జీవితం
గజ్వేల్ సైదయ్య 1962లో జరిగిన ఆంధ్రప్రదేశ్ శాసనసభ ఎన్నికల్లో తొలిసారి స్వతంత్ర అభ్యర్థిగా పోటీ చేసి తన సమీప ప్రత్యర్థి వెంకటస్వామి పై 1035 ఓట్ల మెజారిటీతో తొలిసారి ఎమ్మెల్యేగా అసెంబ్లీకి ఎన్నికయ్యాడు. ఆయన 1967, 1972 ఎన్నికల్లో కాంగ్రెస్ పార్టీ అభ్యర్థిగా పోటీ చేసి ఎమ్మెల్యేగా హ్యాట్రిక్ సాధించాడు. గజ్వేల్ సైదయ్య 1978లో ఇందిర కాంగ్రెస్ పార్టీ తరపున పోటీ చేసి తన సమీప ప్రత్యర్థి జనతా పార్టీ అభ్యర్థిగా అల్లం సాయిలు పై గెలిచి గజ్వేల్ నుంచి వరుసగా నాలుగుసార్లు ఎమ్మెల్యేగా ఎన్నికై రికార్డు సృష్టించాడు. ఆయన నాలుగుసార్లు ఎమ్మెల్యేగా ఉన్న సమయంలో తిరుమల తిరుపతి దేవస్థానం పాలకవర్గ సభ్యునిగా, లిడ్‌క్యాప్ మెంబర్‌గా వివిధ హోదాల్లో పనిచేశాడు.

మూలాలు

మెదక్ జిల్లా రాజకీయ నాయకులు
మెదక్ జిల్లా నుండి ఎన్నికైన ఆంధ్రప్రదేశ్ శాసన సభ్యులు
భారత జాతీయ కాంగ్రెస్ నాయకులు
ఆంధ్రప్రదేశ్ శాసన సభ్యులు (1962)
ఆంధ్రప్రదేశ్ శాసన సభ్యులు (1967)
ఆంధ్రప్రదేశ్ శాసన సభ్యులు (1972)
ఆంధ్రప్రదేశ్ శాసన సభ్యులు (1978)
1996 మరణాలు